***Монгол Улсын Их Хурлын 2012 оны хаврын ээлжит чуулганы Хууль зүйн байнгын хорооны 2012 оны 04 дүгээр сарын 11-ний өдөр (Лхагва гариг)-ийн хуралдаан 15 цаг 30 минутад Төрийн ордны “Б” танхимд эхлэв.***

Байнгын хорооны дарга, Улсын Их Хурлын гишүүн Д.Одбаяр хэлэлцэх асуудлыг танилцуулж, хуралдааныг даргалав.

***Хуралдаан ирвэл зохих 19 гишүүнээс 14 гишүүн ирж, 73,6 хувийн ирцтэй байв.***

***Нэг. Монгол Улсын Их Хурлын сонгуулийн тухай хуулийн зарим зүйл, заалтын холбогдох хэсэг Үндсэн хуулийн холбогдох зүйл, заалтыг зөрчсөн эсэх тухай маргааныг хянан шийдвэрлэсэн тухай Үндсэн хуулийн цэцийн 2012 оны 02 дугаар дүгнэлт***

Хэлэлцэж буй асуудалтай холбогдуулан Улсын Их Хурлын Хууль зүйн байнгын хорооны зөвлөх Б.Баасандорж, референт Г.Нямдэлгэр нар байлцав.

Улсын Их Хурлын гишүүн Ч.Сайханбилэг, Л.Болд, Р.Гончигдорж, Д.Лүндээжанцан, Ц.Нямдорж нар санал хэлэв.

Улсын Их Хурлын гишүүдээс асуулт, хариулт гараагүй болно.

**Д.Одбаяр:** -Монгол Улсын Их Хурлын сонгуулийн тухай хуулийн 4.4.9 дэх хэсэгт энэ хуулийн 49.1.6-д заасны дагуу гаргасан гэж заасан нь Үндсэн хуулийн Нэгдүгээр зүйлийн 2 дахь хэсгийн "Ардчилсан ёс, шударга ёс, эрх чөлөө, тэгш байдал, үндэсний эв нэгдлийг хангах, хууль дээдлэх нь төрийн үйл ажиллагааны үндсэн зарчим мөн." гэснийг зөрчсөн байна гэсэн дүгнэлтийг хүлээн зөвшөөрье гэсэн томъёоллоор санал хураах гэж байна. Энэ томъёоллыг дэмжье гэж байгаа гишүүд гараа өргөнө үү.

Зөвшөөрсөн: 6

Татгалзсан: 8

Бүгд: 14

Гишүүдийн олонхийн саналаар дэмжигдээгүй.

**Д.Одбаяр:** -“Гуравдугаар зүйлийн 1 дэх хэсгийн "Монгол Улсад засгийн бүх эрх ард түмний мэдэлд байна. Монголын ард түмэн төрийн үйл хэрэгт шууд оролцож, мөн сонгож байгуулсан төрийн эрх барих төлөөлөгчдийн байгууллагаараа уламжлан энэхүү эрхээ эдэлнэ" заалтыг зөрчсөн гэснийг хүлээн зөвшөөрч байгаа гишүүд гараа өргөнө үү.

Зөвшөөрсөн: 6

Татгалзсан: 8

Бүгд: 14

Гишүүдийн олонхийн саналаар дэмжигдээгүй.

**Д.Одбаяр:** -Арван дөрөвдүгээр зүйлийн 1 дэх хэсгийн "Монгол Улсад хууль ёсоор оршин суугаа хүн бүр хууль, шүүхийн өмнө эрх тэгш байна." гэснийг зөрчсөн байна гэснийг хүлээн зөвшөөрч байгаа гишүүд гараа өргөнө үү.

Зөвшөөрсөн: 6

Татгалзсан: 8

Бүгд: 14

Гишүүдийн олонхийн саналаар дэмжигдээгүй.

**Д.Одбаяр:** -Арван зургадугаар зүйлийн 9 дэх заалтын "...Төрийн байгууллагад сонгох, сонгогдох эрхтэй..." гэснийг зөрчсөн байна гэснийг хүлээн зөвшөөрөх нь зүйтэй гэсэн томъёоллыг дэмжиж байгаа гишүүд гараа өргөнө үү.

Зөвшөөрсөн: 5

Татгалзсан: 9

Бүгд: 14

Гишүүдийн олонхийн саналаар дэмжигдээгүй.

**Д.Одбаяр:** -Хорин нэгдүгээр зүйлийн 2 дахь хэсгийн "Улсын Их Хурлын гишүүнийг Монгол Улсын сонгуулийн эрх бүхий иргэд нийтээрээ, чөлөөтэй, шууд сонгох эрхийн үндсэн дээр саналаа нууцаар гаргаж...сонгоно" гэсэн заалтыг зөрчсөн байна гэсэн дүгнэлтийг хүлээн зөвшөөрье. Энэ томъёоллыг дэмжье гэсэн нь гараа өргөнө үү.

Зөвшөөрсөн: 6

Татгалзсан: 8

Бүгд: 14

Гишүүдийн олонхийн саналаар дэмжигдээгүй.

**Д.Одбаяр:** -49 дүгээр зүйлийн 49.1.5 дахь заалтад “энэ хуулийн 48.2-т заасан “А” жагсаалтаас дараах нэр дэвшигчдийг хасаж, хасагдсан нэр дэвшигчдийн авсан саналын хувиудын нийлбэрийг тухайн жагсаалтад үлдсэн Улсын Их Хурлын гишүүнээр сонгогдсонд тооцогдсон нэр дэвшигчдээс бусад нэр дэвшигчид тэнцүү хуваан шилжүүлэн нэмж жагсаалт /цаашид “В” жагсаалт” гэх/-ыг гаргах:”, 49.1.5.а заалтад “санал өгсөн сонгогчдын 28-аас доош хувийн санал авсан нэр дэвшигч;”, 49.1.5.б заалтад “санал өгсөн сонгогчдын 28 ба түүнээс дээш хувийн санал авсан боловч энэ хуулийн 48.2-т заасны дагуу Улсын Их Хурлын гишүүнээр сонгогдсонд тооцогдоогүй бие даан нэр дэвшигч;”, 49.1.5.в заалтад “санал өгсөн сонгогчдын 28 ба түүнээс дээш хувийн санал авсан боловч энэ хуулийн 48.2-т заасны дагуу Улсын Их Хурлын гишүүнээр сонгогдсонд тооцогдоогүй бөгөөд улсын хэмжээнд таваас доош хувийн санал авсан нам, эвслээс нэр дэвшигч.” гэж заасан нь Үндсэн хуулийн Нэгдүгээр зүйлийн 2 дахь хэсгийн "Ардчилсан ёс, шударга ёс, эрх чөлөө, тэгш байдал, үндэсний эв нэгдлийг хангах, хууль дээдлэх нь төрийн үйл ажиллагааны үндсэн зарчим мөн." гэснийг зөрчсөн байна гэснийг хүлээн зөвшөөрөх нь зүйтэй гэсэн томъёоллоор санал хураая.

Зөвшөөрсөн: 7

Татгалзсан: 7

Бүгд: 14

Гишүүдийн олонхийн саналаар дэмжигдээгүй.

**Д.Одбаяр:** -Үндсэн хуулийн Гуравдугаар зүйлийн 1 дэх хэсгийн "Монгол Улсад засгийн бүх эрх ард түмний мэдэлд байна. Монголын ард түмэн төрийн үйл хэрэгт шууд оролцож, мөн сонгож байгуулсан төрийн эрх барих төлөөлөгчдийн байгууллагаараа уламжлан энэхүү эрхээ эдэлнэ" гэснийг зөрчсөн байна гэснийг хүлээн зөвшөөрөх нь зүйтэй гэсэн томъёоллыг дэмжиж байгаа гишүүд гараа өргөнө үү.

Зөвшөөрсөн: 6

Татгалзсан: 8

Бүгд: 14

Гишүүдийн олонхийн саналаар дэмжигдээгүй.

**Д.Одбаяр:** -Арван дөрөвдүгээр зүйлийн 1 дэх хэсгийн "Монгол Улсад хууль ёсоор оршин суугаа хүн бүр хууль, шүүхийн өмнө эрх тэгш байна" гэсэн заалтыг зөрчсөн байна гэснийг хүлээн зөвшөөрье гэж байгаа нь гараа өргөнө үү.

Зөвшөөрсөн: 6

Татгалзсан: 8

Бүгд: 14

Гишүүдийн олонхийн саналаар дэмжигдээгүй.

**Д.Одбаяр:** -Арван зургадугаар зүйлийн 9 дэх заалтын "...Төрийн байгууллагад сонгох, сонгогдох эрхтэй..." гэсэн заалтыг зөрчсөн байна гэсэн дүгнэлтийг хүлээн зөвшөөрье. Энэ санал, томъёоллыг дэмжье гэж байгаа нь гараа өргөнө үү.

Зөвшөөрсөн: 6

Татгалзсан: 8

Бүгд: 14

Гишүүдийн олонхийн саналаар дэмжигдээгүй.

**Д.Одбаяр:** -Хорин нэгдүгээр зүйлийн 2 дахь хэсгийн "Улсын Их Хурлын гишүүнийг Монгол Улсын сонгуулийн эрх бүхий иргэд нийтээрээ, чөлөөтэй, шууд сонгох эрхийн үндсэн дээр саналаа нууцаар гаргаж...сонгоно." гэсэн заалтыг зөрчсөн байна гэсэн дүгнэлтийг хүлээн зөвшөөрье гэж байгаа үүнийг дэмжье гэж байгаа гишүүд гараа өргөнө үү.

Зөвшөөрсөн: 6

Татгалзсан: 8

Бүгд: 14

Гишүүдийн олонхийн саналаар дэмжигдээгүй.

**Д.Одбаяр:** -49.1.6 дахь заалтад "тойрог бүрээр гаргасан 49.1.5-д заасан "В" жагсаалтад орсон, энэ хуулийн 48.2, 48.5-д заасны дагуу Улсын Их Хурлын гишүүнээр сонгогдсонд тооцогдоогүй нэр дэвшигчдийг нам, эвсэл бүрээр нь, "В" жагсаалт дахь авсан саналын хувиар нь дараалалд оруулах ба тэдгээр нэр дэвшигчдийн дараа..." гэж заасан нь Үндсэн хуулийн Нэгдүгээр зүйлийн 2 дахь хэсгийн холбогдох заалтыг зөрчсөн байна гэсэн дүгнэлтийг хүлээн зөвшөөрье. Энэ томъёоллыг дэмжье гэж байгаа гишүүд гараа өргөнө үү.

Зөвшөөрсөн: 7

Татгалзсан: 7

Бүгд: 14

Гишүүдийн олонхийн саналаар дэмжигдээгүй.

**Д.Одбаяр:** -Гуравдугаар зүйлийн 1 дэх хэсгийн "Монгол Улсад засгийн бүх эрх ард түмний мэдэлд байна. Монголын ард түмэн төрийн үйл хэрэгт шууд оролцож, мөн сонгож байгуулсан төрийн эрх барих төлөөлөгчдийн байгууллагаараа уламжлан энэхүү эрхээ эдэлнэ." Гэсэн заалтыг зөрчсөн байна гэсэн дүгнэлтийг хүлээн зөвшөөрье. Энэ томъёоллыг дэмжье гэж байгаа Байнгын хорооны гишүүд гараа өргөнө үү.

Зөвшөөрсөн: 5

Татгалзсан: 9

Бүгд: 14

Гишүүдийн олонхийн саналаар дэмжигдээгүй.

**Д.Одбаяр:** -Арван дөрөвдүгээр зүйлийн 1 дэх хэсгийн "Монгол Улсад хууль ёсоор оршин суугаа хүн бүр хууль, шүүхийн өмнө эрх тэгш байна." Гэсэн томъёоллоор санал хураалгах гэж байна. Энэ саналыг дэмжиж байгаа гишүүд гараа өргөнө үү.

Зөвшөөрсөн: 6

Татгалзсан: 8

Бүгд: 14

Гишүүдийн олонхийн саналаар дэмжигдээгүй.

**Д.Одбаяр:** -Арван зургадугаар зүйлийн 9 дэх заалтын "...Төрийн байгууллагад сонгох, сонгогдох эрхтэй..." гэсэн заалтыг зөрчсөн байна гэдгийг хүлээн зөвшөөрч байгаа энэ томъёоллыг дэмжье гэж байгаа гишүүд гараа өргөнө үү.

Зөвшөөрсөн: 7

Татгалзсан: 7

Бүгд: 14

Гишүүдийн олонхийн саналаар дэмжигдээгүй.

**Д.Одбаяр:** -Хорин нэгдүгээр зүйлийн 2 дахь хэсгийн "Улсын Их Хурлын гишүүнийг Монгол Улсын сонгуулийн эрх бүхий иргэд нийтээрээ, чөлөөтэй, шууд сонгох эрхийн үндсэн дээр саналаа нууцаар гаргаж...сонгоно." гэсэн заалтыг зөрчсөн гэдгээр санал хураая.

Зөвшөөрсөн: 6

Татгалзсан: 8

Бүгд: 14

Гишүүдийн олонхийн саналаар дэмжигдээгүй.

Байнгын хорооноос гарах санал, дүгнэлтийг Улсын Их Хурлын чуулганы нэгдсэн хуралдаанд Улсын Их Хурлын гишүүн Р.Гончигдорж танилцуулахаар тогтов.

***Хуралдаан 16 цаг 35 минутад өндөрлөв.***

**Тэмдэглэлтэй танилцсан**:

ХУУЛЬ ЗҮЙН БАЙНГЫН

ХОРООНЫ ДАРГА Д.ОДБАЯР

**Тэмдэглэл хөтөлсөн**:

ХУРАЛДААНЫ ТЭМДЭГЛЭЛ

ХӨТЛӨГЧ М.НОМИНДУЛАМ

**МОНГОЛ УЛСЫН ИХ ХУРЛЫН**

**2012 ОНЫ ХАВРЫН ЭЭЛЖИТ ЧУУЛГАНЫ**

**ХУУЛЬ ЗҮЙН БАЙНГЫН ХОРООНЫ 04 ДҮГЭЭР САРЫН 11-НИЙ**

**ӨДӨР (ЛХАГВА ГАРИГ)-ИЙН ХУРАЛДААНЫ ДЭЛГЭРЭНГҮЙ**

**ТЭМДЭГЛЭЛ**

***Хуралдаан 15 цаг 30 минутад эхлэв.***

**Д.Одбаяр:** -Байнгын хорооны ирц бүрдсэн байна. Байнгын хорооны гишүүдийн ирц бүрдсэн учраас гишүүдийн амрыг айлтгаж 2012 оны 04 дүгээр сарын 11-ний өдрийн Байнгын хорооны хуралдааныг нээснийг мэдэгдье.

Хэлэлцэх асуудлыг танилцуулцъя.

***Нэг. Монгол Улсын Их Хурлын сонгуулийн тухай хуулийн зарим зүйл, заалтын холбогдох хэсэг Үндсэн хуулийн холбогдох зүйл, заалтыг зөрчсөн эсэх тухай маргааныг хянан шийдвэрлэсэн тухай Үндсэн хуулийн цэцийн 2012 оны 02 дугаар дүгнэлт***

Энэ асуудлыг хэлэлцэх нь зүйтэй гэж үзэж байгаа Байнгын хорооны гишүүд саналаа өгөхийг хүсч байна. За баярлалаа.

Үндсэн хуулийн цэцийн 2012 оны 02 дүгнэлтийг хэлэлцье. Дэгийн тухай хуулийн дагуу цэцээс танилцуулга явагдахгүй юм байна. Хэлэлцэх асуудалтай холбоотой материал гишүүдэд тарсан байгаа. Монгол Улсын Их Хурлын сонгуулийн тухай хуулийн зарим зүйл, заалтын холбогдох хэсэг Үндсэн хуулийн холбогдох зүйл, заалтыг зөрчсөн эсэх тухай маргааныг хянан шийдвэрлэсэн тухай Үндсэн хуулийн цэц дунд суудлын хуралдаанаараа 03 дугаар сарын 28-ны өдөр хэлэлцсэн. Улсын Их Хурлын итгэмжлэгдсэн төлөөлөгчид оролцсон байгаа.

Үндсэн хуулийн цэцийн 2012 оны 02 дугаар дүгнэлтээр Монгол Улсын Их Хурлын сонгуулийн тухай хуулийн 4 дүгээр зүйлийн 4.9, 49 дүгээр зүйлийн 49.1.5, 49.1.5.а, 49.1.5.б, 49.1.5.в, мөн зүйлийн 49.1.6 дахь заалттай холбогдох хэсэг нь Монгол Улсын Үндсэн хуулийн Нэгдүгээр зүйлийн 2, Гуравдугаар зүйлийн 1, Арван дөрөвдүгээр зүйлийн 1, Арванзургадугаар зүйлийн 9, Хорин нэгдүгээр зүйлийн 2 дахь заалтыг тус тус дурдсан байна гэж үзэж, сонгуулийн тухай хуулийн холбогдох заалтуудыг, заалт болон зарим зүйл, хэсгийг мөн өдрөөс эхлэн 03 дугаар сарын 22-ноос түдгэлзүүлсэн ийм байдалтай байгаа.

Тэгээд дэгийн хуулийн дагуу энэ дүгнэлттэй холбогдож гишүүд үг хэлэх саналтай гишүүд байгаа юу. Ч.Сайханбилэг гишүүн, Л.Болд гишүүн, Р.Гончигдорж гишүүн.

**Ч.Сайханбилэг:** -Хууль зүйн байнгын хорооны дарга аа, бид нар энэ нэг Улсын Их Хурлын дэгийн тухай хуулиндаа ялангуяа Хууль зүйн байнгын хороо санаачлаад нэг зүйлийг хиймээр байгаа юм. Энэ цэцийн дүгнэлт хэлэлцдэг энэ дэгээ бид эргэж харахгүй бол одоо энэ ханатай ярьж байгаа юм шиг, хий хоосон юмтай ярьж байгаа юм шиг ингээд нэг дүгнэлт шийдээд, харин тийн, тийм учраас бид нар бол энэ дэгээ нэг янзлах хэрэгтэй. Ингэж нэг Үндсэн хуулийн институтын хоорондох нормаль нэг хэвийн харилцааг бий болгохгүй бол ингэж нэг дисцинционный алсын зайн удирдлагатай юм шиг ингэж бие биетэйгээ ингэж захиагаар харилцаж, ингэж ярьдаг юмаа болимоор байгаа юм.

Одоо ингээд ярихад Байнгын хороон дээр, Чуулган дээр ч гэсэн асууж тодруулах ярих юм гараад байдаг. Энэ юмнууд нь ямар ч хариулт өгдөггүй, тэндээ хуралдаад л ингэчихдэг энэ ямар ч улсын юманд ийм юм байхгүй шүү дээ. Өөрөө өөрсдөө хуулийн ийм орчин бий болгочихсон, өөрсдөө өргөдөл өгүүлж ингэж хийгээд, энэ нэг юмаа бид нар нэг сэргээх юмыг Байнгын хороо санаачилж, ялангуяа би Хууль зүйн байнгын хороог санаачилж энэ ажлыг хийж өгөөчээ гэж хүсмээр байгаа юм, нэгдүгээрт.

Хоёрдугаарт, би энэ тухайн хуулийн цэцийн дүгнэлтийн агуулгад орохоос өмнө иргэд бол ямар ч өргөдөл гаргаж болно шүү дээ. Тэгэхэд цэц өнөөдөр аваад, хуучин бол ерөнхийдөө тухайн хуулийн нэг заалт, эсвэл хуулийн нэг концепци Үндсэн хуулийн цэц дээр маргаан үүсгэж болохоор байна уу үгүй юу, Үндсэн хууль зөрчиж үү гэдэг юм хийдэг байсан. Одоо бүр энэ цэц дараагийнхаа анги руу шилжиж ороод, хуулийн бүр арав хориор нь заалтуудыг янзлаад, бүгдийнх нь үйлчилгээг түдгэлзүүлээд, Үндсэн хуулин дээр байдаг хууль тогтоох эрх мэдэл хаана хадгалагдаж байна вэ? энэ Улсын Их Хурал дээр байна уу, Үндсэн хуулийн цэц рүү шилжсэн юм уу.

Одоо Улсын Их Хурал энэ дээрээ нэг хариулт өгөх шаардлагатай. Хууль тогтоох эрх мэдэл гагцхүү Улсын Их Хуралд хадгалагдана гээд Үндсэн хуулийн маш том заалт байгаа шүү дээ. Тэгээд одоо импортын пиво дээр татвар яаж тогтоохыг цэц зааж өгч байна. Дээрээс нь энэ хуулийн бүх зүйл, заалтууд нь ямар гарах ёстой юм. Хуулийн бүтэн концепци байтугай, одоо бүр зүйл заалтуудын бүх юуг нь цэц дээр хийгддэг боллоо шүү дээ. Хуучин Монгол Улс энэ Улсын Их Хурал давхар 2 танхимтай юм шиг байдаг байсан. Яагаад ингэж хэлж байна гэвэл 90-ээд оны сүүл, сүүл 2000 оны эхээр бид нар мөнгө санхүү муугаасаа болоод Олон улсын валютын сан, Дэлхийн банк, Азийн хөгжлийн банк дандаа олон улсын байгууллагууд дээр нэг парламентын дээд танхим юм шиг, тэд нарын өгдөг зөвлөмжид тааруулж бид нар хуулиа гаргадаг байсан.

Уул уурхай энэ тэр хөгжөөд харьцангуй мөнгөтэй болоод одоо бид нар энэ олон улсын байгууллагуудын саналыг харьцангуй гайгүй хүлээж авдаг болж байна л даа. Ерөнхийдөө толгойгоо мэдээд, шийдээд. Яг тэгээд тэр нь алга болонгуут араас нь залгаад бас нэг дээд танхимтай болчих юм.

Одоо энд хууль ямар юм гаргана, тэр нь очиж бүтэн концепциороо, зүйл, заалтаараа, үг өгүүлбэр, үсэг болгоноороо. Одоо өнөөдөр өөрчлөгдөж байна шүү дээ. Өнөөдөр Их Хурлын хуулин дээр уг нь заалт нь байгаа шүү дээ. Цэц асуудлаар дүгнэлт гаргалаа, тэр дүгнэлтийг нь Их Хурал өөрөө хүлээж авахын бол ёстой харин өнөөдрийн цэцийн дүгнэлтэд байгаа шиг энэ хуулийн тэд дүгээр зүйлийн тэд, тэд дүгээр зүйлийн тэд гээд бүх юмаар нь Их Хурал өөрөө хуулиа засч янзалж байх ёстой шүү дээ.

Их Хурлын бүх ажлыг өмнөөс нь, одоо ингээд цэцийн дүгнэлтийг авчихлаа гэхэд Их Хуралд хийх ямар ч бизнес байхгүй. Хууль тогтоох эрх мэдэл хаана явна аа.

Их Хурал, Их Хурлын Хууль зүйн байнгын хороо энэ асуудал дээр ямар байр суурьтай байх юм бэ? Энийгээ ярихгүй бол хууль тогтоох эрх мэдэл чинь хаана шилжчихсэн юм. Бид нар энд 76-лаа олонхи цөөнх болгож баахан юм болоод л хууль гаргаж байхын утга учир байна уу байхгүй байна уу.

Нэг иргэн дээр нэмэх нь 9 цэцийн гишүүн өнөөдөр хууль тогтоох эрх мэдлийг хэрэгжүүлээд явж байна шүү дээ. Ийм юм руугаа орох юм уу. Захиалгаар нэг иргэнээр өргөдөл гаргуулаад л цэц өнөөдөр бүх хуулийн зүйл, заалтыг ингэж янзалдаг, өөрчилдөг Их Хурал тэрийгээ, ядаж Их Хурал ямар концепци өөрчилнө гэдгээ Их Хурал мэдэж баймаар байна шүү дээ. Цэцийн энэ дүгнэлтийн бүх заалтыг нь цэц хийгээд өгчихөж байгаа байхгүй юу. Ийм мундаг цэцтэй болчихсон юм уу.

Эсвэл хууль тогтоох эрх мэдэл хаашаа шилжчихэв ээ гэдэг энэ асуултыг дахиад би хэнээс асуух уу, одоо энэ дэгээсээ болоод цэцийн өөрчилсөн дэгээс болоод тавихаа мэдэхгүй байна л даа. Гэхдээ энэ асуудлыг Их Хурал ямар нэгэн байдлаар хаяглахгүй бол ингэж цаашаа удаан явж болохгүй ээ.

Олон олон асуудал дээр энэ юм эргэж гарахын бол Их Хурал өөрөө өнөөдөр хууль тогтоох тэр Үндсэн хуулийн дагуу олгогдсон гагцхүү Их Хуралд хадгалагдана гэдэг энэ эрх мэдлээ хэрэгжүүлэх боломж нөхцөл байхгүй болно шүү гэдгийг хэлэхийг хүсч байгаа юм. Энэ чиглэлээр ялангуяа Хууль зүйн байнгын хороо нэлээн тийм санаачлагатай ажиллаж, холбогдох хуулиудад зүйл, заалтаа хийгээд дахиад энэ цэцээрээ тэрэн дээрээ хориг тавиулчихгүй шиг, хориг ч гэж хэлэхэд, үйлчлэл нь хүчингүй болгочихгүй шиг ингэж хууль эрх зүйн орчноо бий болгож авахгүй бол энэ Үндсэн хуулийн институт хоорондоо их ойлгомжгүй байдал руу орж байна шүү гэдгийг хэлэхийг хүсч байна.

**Д.Одбаяр:** -За баярлалаа. Цэцийн гишүүд нэгдсэн хуралдаанд ирнэ тийм ээ.

**Ч.Сайханбилэг:** -Нэгдсэн хуралдаан дээр орж энэ нэг юмаа товч уншчихаад л тэгээд л гараад явчихдаг шүү дээ. Ямар ч хариуцлага байхгүй, юу ч хариулт байхгүй, одоо бүр нэг Монгол Улсын Ерөнхийлөгч тааллаараа оролцдог гэдэг ганц заалт байдаг. Тэрнээс дээшээ гарсан юм болчихоод байна шүү дээ.

**Д.Одбаяр:** -Дараалал байгаа л даа. За Л.Болд гишүүн

**Л.Болд:** -Цэцийн шийдвэр, цэц энэ Их Хурал дээр яаж хэлэлцүүлдэг вэ тэр асуудлаас гадна яг энэ шийдвэрийн дагуу бий болж байгаа үр дагаврыг маш олон талаас нь бодож үзэх ийм шаардлага гарч байна л даа.

Үнэхээр бид бүгдээрээ л төр улсдаа хайртай улс. Монгол төрийг цаашдаа ч гэсэн замбараатай явах, улс орноо удирдаад аваад явах тэр хэмжээний л асуудлыг байнга бодож, бүгдээрээ л сэтгэлийн үзүүрт тэр зорилго байгаа байх гэдэг би итгэж байгаа.

Үнэхээр одоо энэ шийдвэрийн дагуу бол пропорциональ сонгуулиар бол 28 сонгогдохоор цэвэр пропорционалиар хийчихэж байгаа байхгүй юу. Монголын түүхэнд 1990 онд бид нар пропорциональтай холимог хийчихсэн. Тэгэхдээ бол бас л тэр классик нэгнээсээ нөгөө рүү шилждэг тэр зарчим бол байсан л даа. Ихэнхийг нь гуравны хоёрыг нь ч юм уу, дөрөвний гурвыг нь ч билүү Ардын Хурлын депутатуудаас Улсын Бага Хурлын гишүүдийг сонгохоор, тэгээд Ардын Хурал дээрээ баталгаажуулахаар ийм, саналаа бол ард түмнээс шууд пропорционалиар аваад, өөрөөр хэлбэл дэлхийнхээ жишгээс бол гажуу явсан юм.

1992 онд Шинэ Үндсэн Хууль батлагдсаны дараа ерөөсөө энэ шууд санал хураадаг, намаар хураадаг буруу,

энэ буруу юм байна гээд эргээд энэ шууд сонгох гэж.

Бусад оронд бол иргэн өөрөө шууд очсоныг шууд гэж ойлгодог гээд янз бүрийн тайлбарууд явдаг. Тэгэхдээ энэ бүхний цаана тэр шууд гэдгийг бол өшөө онолын юмнууд бол Лүндээ дарга гээд том хуульчид мэдэх байх. Гэхдээ бол өнөөдрийг хүртэл сүүлийн 20 жил цэц бол ямар ойлголтыг бол бүх хуулиуд дээр хэрэгжүүлж ирсэн гэхээр шууд намуудаас санал хураахын бол энэ бол Үндсэн хууль зөрчигдөнө.

Шууд гэсэн асуулт зөрчигдөнө шүү. Энэ Монгол Улсын хувьд ийм гэдэг хууль үндсэндээ бол үндсэндээ яг бичигдсэн юм уу бичигдээгүй юмуу ерөөсөө энэ бол хатуу ойлголт юм шиг. Үндсэн хуулийг батлахад ч гэсэн би өөрөө байсан хүний хувьд үнэхээр энэ бол тухайн үедээ одоо яаж яригдаж батлагдсанаасаа гадна тэгж ойлгогдож байсан. Энэ 20 жил бол маш сайн санаж байна. Энэний цаана өнгөрсөн хугацаанд сонгуулийн олон удаагийн хууль дээр оролцож баталж ч явж байсан, хэрэгжүүлж ч явж байсан. Сүүлийн хуулийг боловсруулахад оролцож өргөн барьсан хүний хувьд үнэхээр энэ саадаас болж тийм ээ, тэрнээс бид нар бол Ардын намын дэвшүүлсэн 5 төгөлдөршлийн нэг үнэхээр сонгуулийн пропорциональ санал гээд байгаа шүү дээ.

Үүнийгээ дагаад үнэхээр хуулийн томоохон өөрчлөлтүүд хийгдэх ёстой. Мэдээж хэрэг үүний цаана намуудын ёстой. Хэрвээ шууд пропорционалиар хийхийн бол нам чинь өөрөө төрийг бүрдүүлэгч маш чухал шууд институт болж хувирна. Тийм учраас тэр намуудын хуулийг янзлахгүй бол үнэхээр гадны компанийн нам бий болох бололцоотой. Гадны байгууллагын нөлөөлөлтэй нам бий болох, ер нь бол Монгол Улсын хувьд бол үндэсний аюулгүй байдал бол үнэхээр ноцтой зөрчигдөх том үр дагавартай л даа.

Энэ бүгдээс үзээд бол ерөөсөө пропорциональ бол ирээдүйн зорилт, өнөөдөр бол болохгүй нь. Өнөөдөр энэ Үндсэн хуулийн бүх асуудлыг шийдэхэд болоогүй нөхцөлд болохгүй нь гэдэг энэ хүрээнд ерөөсөө яаж тэр олон улсын классик пропорциональ холимог тогтолцооны асуудлыг ярьсаар байгаад л өргөн барьсан л даа. Тэгэхээр энэ цэцийн шийдвэр бол өнгөрсөн 20 жилийнхээ өөрийнхөө гаргаж байсан чиглэлтэйгээ бүрэн зөрчилдөөд, дээрээс нь Монгол Улсын улс төрийн амьдралд бол яг энэ сонгуулийн хоёрхон сарын өмнө бол үнэхээр асар том донсолгоо бараг нэг ёсны газар хөдлөлт бий болчихож байгаа юм л даа.

Энийгээ бол цэц ухамсарлаж байгаа л байх. Гэхдээ бол бидний тулгуурлаж авсан нь зовлон үзсэн ард түмэн Германых дээр тулгуурласан. Тэнд бол яг энэ мажоритороосоо пропорциональ руу шилждэг энэ тогтолцоог бүрэн хадгалсан. Энийг бол бид нар хадгалахаар л өнөөдөр хуулиа баталсан шүү дээ.

Одоо ингээд хуулиа салгахаар л бол үнэхээр маш хэцүү гарц харагдаад байгаа юм. Энэ чинь одоо классик, холимог биш, холион бантан тогтолцоо болчихлоо л доо. Тэгээд энэ үр дүн зорилго нь юу байхав тийм ээ. Ер нь бол Монгол Улс энэ 20 жилийнхээ Шинэ Үндсэн хуулийн энэ ойн дээр Их Хурал төрийнхөө төв байгууллагыг бүрдүүлж чадах юм уу үгүй юм уу асуудал очих юм уу.

Энэ Их Хурал үнэхээр нээрээ нам гэж талцахаасаа илүү үнэхээр эх орон, ард түмэн, төр гэж энэ дээр маш томоохон гарц олохгүй бол Германых бол шилжихдээ арай ялгаатай л даа. Тэр листен дээрээ давхар бичигддэг. Тэгж байж пропорциональ руугаа шилжиж, манайх бол давхар бичигдэхгүй гэхдээ бол тэр үзүүлэлтэд багтаж арай нэг бас өөрөөр хийсэн. Гэхдээ л ямар ч байсан тэр легитимаци байх ард түмнээр шалгаруулалт дүнг тавиулах, ард түмний тодорхой хэмжээний нэг эрхийг шилжүүлж авах, мандат авах, энэ ард түмэн шууд гишүүн рүүгээ ямар нэгэн хэлбэрээ тэр мандатыг өгөх тэр хэлбэрийг хангаж байсан байхгүй юу.

Одоо болохоор бид огт өөр зохион байгуулалттай намуудтай. Ингээд бид нар цэвэр пропорционалийг парламентынхаа нэг томоохон хэсгийг бүрдүүлэх ийм том юу руу орчихож байгаа юм аа. Энийг бол Их Хурал бол за одоо тэртээ тэргүй, би зүгээр Ө.Энхтүвшин даргыг өчигдөр сонслоо л доо зурагтаар. Тэртээ тэргүй өнгөрсөн нэгэнт цэц шийдчихсэн гэдэг тийм байдал, үндэслэлээр бид нар дэмжиж байгаа гэж тайлбарлаж байгаа байхгүй юу.

Энэ бол бид бол парламентын хувьд хариуцлагагүй тайлбар байх гэж бодож байна. Тэртээ тэргүй өнгөрсөн, энэ парламенттай чухамдаа юмаа ярьж асуудлаа зөв ойлгуулж, үнэхээр зөв шийдвэр гаргаад нэг удаа буцаагаад тэгээд цэц энэ бүх юмаа дахиж дэнсэлж яагаад хажуугаар нь тэр үнэхээр тэр цэвэр пропорционалийг Үндсэн хууль зөрчөөгүй энэ хэлбэр бүрэн нээгдэж байгаа гэдэг тэр баталгаа нь их суудлаараа гарч байж энэ томоохон асуудлаа төрийн, монгол төрийн асуудлаа ингэж шийдэхгүй бол энэ бол за яахав ингэсгээд аргалчихъя, сонгуулийн дараа үзье гэдэг тийм асуудал байж болохгүй л харагдаад байгаа юм л даа.

**Д.Одбаяр:** -За баярлалаа. Лүндээ дарга, за Гончигдорж гишүүн

**Р.Гончигдорж:** -Уул нь Үндсэн хуулийн цэцийн дунд суудлын хуралдааны дэлгэрэнгүй протоколыг хүссэн юм. Одоо тэгээд цөөхөн бичээчтэй гэнэ. Өдий болтол, энэ чинь хэдэнд хуралдлаа. 28-нд хуралдсан ингээд өнөөдөр 11 хүртэл цэц бол 10 гаруй хоногийн дотор бол тэр протоколыг бичиж чадаагүй байна. 2 дүгнэлт гарна л даа.

Үнэхээр урт хугацаанд хэдэн зуун боть болохоор ярилцлага болсон байж болох ер нь тэр рүүгээ нэлээн чиглэсэн, эсвэл тэд протоколыг өгөхгүй байна. Уул нь энэ манай Байнгын хороон дээр бол тэр хуралдааны бүрэн тэмдэглэл байж, тэр бүрэн тэмдэглэлийг гишүүд танилцах үндсэн дээрээс одоо Улсын Их Хурал дүгнэлтийг хэрхэн үзэх вэ гэдэг буурь суурьтай дүгнэлт гарна.

Тэр нь тогтоолдоо нэлээн нарийвчлагдаж тусгагдаад Үндсэн хуулийн цэц ингэж ингэж бичсэн байна. Энэ дүгнэлтийг ийм ийм үндэслэлээр Улсын Их Хурал хүлээн авах боломжгүй гэж үзэж байна. Ийм дүгнэлт гарчээ энийг бид одоо энийг үндэслэлтэй байна гээд Их Хурал хүлээж авах нь зүйтэй байна гэсэн нэг ийм.

Бид нар нэг Үндсэн хуулийн дунд суудлын хуралдаан руу очно гэдэгт би Улсын Их Хурлын гишүүдэд даанч их найдаж байгаа. Тэр үед бол яг ийм дэлгэрэнгүй тогтоол, Улсын Их Хурлын тогтоол очих нь бол их суудлын хуралдаан дээр ярих гол үндэслэл болж байгаа юм. Тэр тогтоолын үндэслэл дээр Улсын Их Хурлын итгэмжлэгдсэн төлөөлөгчид ярина. Ийм зүйлийг би удиртгал болгож хэлье гэж бодож байгаа юм.

За бүр эцсээсээ эхлэх юм бол Улсын Их Хурал энэ дүгнэлтийг хүлээж авах боломжгүй гэж ингэж үзэж байгаа. Тэр дэлгэрэнгүй протоколоос үндсэндээ гарна. Энэ Үндсэн хуулийг зөрчжээ гэдэг тэр цэцийн дүгнэлт, Үндсэн хуулийн заасан заалтууд тэнд маргаан үүсгэсэн иргэдийн тавьсан маргаан, дараа нь цэц Үндсэн хуулийг зөрчсөн байна гэж үзэж түдгэлзүүлсэн заалт ийм 3 зүйлийг яг тулгаад харахаар зэрэг бол энд хачирхалтай сонин дүгнэлт хийж болохоор байгаа.

Юу гэхээр зэрэг түрүүний Сайханбилэг гишүүний хэлснээр энд бол Үндсэн хуулийн зөрчлийн тухай асуудал байхгүй, энд бол Улсын Их Хурлын сонгуулиа хэрхэн явуулах уу гэдэг бодлогын зөрүүний асуудал байгаа. Бодлогын зөрүүний асуудал байгаа.

Та нар яг хуулиа авчирсан байх, хуулиа авчраад түдгэлзүүлсэн заалтуудыг нь нэг макраар дарчих. Макраар дарчих. Энэ бол яг л хуульд хийж байгаа редакци. Хууль хийж байгаа цэвэр редакци харагдана. Тэр редакцийн зорилго нь бол ерөөсөө 28 нь бол шууд намын хатуу жагсаалтаар сонгогдоно. 48 нь бол ердийн мажоритор сонгуулиар явагдана гэсэн ийм хууль цаана үлдэнэ.

Тэр Г заалт гэдгийг ч өөрчлөх хэрэггүй болно. Г заалтын тайлбар хэсгүүд бол хэрэггүй болно. Өөрөөр хэлбэл юу хүссэн яг тэр хүссэнээ, яг ямар хууль гаргамаар байгаа вэ, яг тэр гаргамаар байгаа хуулиа л гаргачихаж байгаа байхгүй юу. Энэ бол хамгийн ноцтой зүйл нь Үндсэн хуулийн цэц Үндсэн хуулийн тулгуур зарчим болсон Улсын Их Хурал нь төрийн эрх дээд байгууллага бөгөөд хууль тогтоох эрх мэдэл зөвхөн Улсын Их Хуралд хадгалагдана гэсэн Үндсэн хуулийн хамгийн том эрх мэдлийн хуваарилалт, дээр нь манайхан Үндсэн хууль судлаачид ч яаж тайлбарладаг байгаа юм. Төрийн эрх барих дээд байгууллага гэдгийг хэрхэн тайлбарладаг, хэрхэн ойлгогддог, бусад улсад байдаггүй боловч манайд л байдаг нэлээн чухал заалт гэж ойлгогддог. Үүнийг шууд булааж байгаа юм.

Сүхбаатар гишүүн, Батбаяр гишүүн бид 3 байгаад тэр цэцийн хуралдааны мэтгэлцээн дээр байхад бол гомдол гаргасан, гомдол гэдэггүй юм л даа, ер нь бол мэдээлэл гаргасан иргэд гэж. Мэдээлэл гаргасан иргэд бол ерөнхийдөө сонгох эрх ялгавартай болсон байна, эсвэл сонгогдох эрх ялгаатай болсон байна гэдэг тэр тал руу ярьж байгаад эцэст нь бол цэц дээр маргаан үүсгээгүй асуудал дээрээ хамгийн сүүлд нэг ялгаа гаргаж ярьдаг. Бусад ялгааг бол үнэхээр тэд нар олж хараагүй. Тэр нь юу гэхээр зэрэг бие даан нэр дэвшигч, намаар дэвшигч 2 л ялгаатай байна.

Бие даан нэр дэвшигчид нь бол ганцхан мажоритар руу орж байна. Намаар нэр дэвшигч бол 2 талдаа орж байна. Ийм байдал руугаа орж сүүлдээ яригдаж байсан. Энийг бол анхааралдаа авах зайлшгүй шаардлагатай юм.

Бид нар тэр Үндсэн хуулийн заалтуудаа зөрчсөн гэсэн заалтуудаа уншаарай. Энэ дандаа л түгээмэл байдаг заалтууд. Энэ түгээмэл байдаг заалтуудаас хамгийн түгээмэл биш заагддаг нь ерөөсөө юу яг 16 дугаар зүйл 9 дэх заалт, бишээ 21 зүйлийн 2 дахь хэсэг.

Улсын Их Хурлын гишүүнийг Монгол Улсын сонгуулийн эрх бүхий иргэд нийтээрээ чөлөөтэй шууд сонгохын үндсэн дээр саналаа нууцаар гаргаж сонгоно гэснийг тус тус зөрчжээ гэж.

Бид нар энэ хуулийг боловсруулж гаргахдаа энэ холимог хэлбэрийг сонгож авахдаа бол энэ заалттай зөрчихгүй байх, энэ заалттай зөрчилдөхгүй байх л одоо хамгийн чухал зүйлээ гэдэг дээр л маш их анхаарлаа хандуулж байсан.

Үндсэн хуулийн цэц үүнийг зөрчиж байгаа гэдгээ бол 76 нэгдмэл жагсаалтад байгаа хүмүүс тойрог дээр өрсөлдөөд 76-н жагсаалтандаа эргэж эрэмбэлэлдээ орох асуудлыг шууд биш байна гэсэн ийм ойлголтоор иргэд тавьсан. Харин Чадраабал нарын иргэд бол ерөөсөө нам дээр санал авч байгаа асуудал нь бол шууд биш байна гэдэг ойлголтоор маргаан үүсгэсэн боловч тэрийг нь бол маргаан үүсгээгүй. Түүн дээр нь үүсгээгүй, тэр хэсэг дээр нь. Тийм учраас бол нам дээр нэр өгөөд намд суудал хуваарилагдаж, тэр суудал дээр Улсын Их Хуралд сонгогдохыг шууд сонгууль гэдэг тэр агуулгаараа бол эцсийн эцэст бол бүрэн хүлээн зөвшөөрсөн.

Энэ бол чухал факт. Тэрнээс бусад энэ агуулгаараа бол энэ 21 дүгээр зүйлийн 2 дахь хэсгийг зөрчсөн гэдэг асуудал бол бидний болгоомжилдог асуудал дээр нь биш, өөр асуудал дээр шууд биш болжээ гэж. Одгэрэл гэх иргэн өөрийнхөө мэдээлэл дотор бол шууд сонгуулийн ойлголтыг бол яг бидний тухай ойлголтоор тодорхойлж өөрөө тодорхойлсон байгаа.

Шууд сонгоно гэдэг бол сонгогчид саналаа шууд өгнө, сонгогчид саналаа өгсний дараагаар саналын дүн сонгуулийн хуулийн дагуу завсрын ямар нэгэн эрх мэдэлтний эрх мэдлийн оролцоогүйгээр одоо сонгуулийн үр дүн гарч байх явдал мөн гэж. Яг л энэ агуулгаараа сонгуулийн шууд утга бол ойлгогдож, эрх мэдэлтэн орлоо гэдгийг юу гэхээр сонгуулийн хуулиар тогтоосон тойрог дээр нэр дэвшиж, тойргоос 28 дээш хувийн санал авсан хүмүүс нэгдмэл 76-гийн жагсаалтандаа дахин эрэмбийн байрлалыг сонгогчдоос авсан саналаараа авч байгаа энэ процессийн дамжлагыг шууд биш байна гэдэг ойлголтоор тэр иргэн бол шууд биш байна гэдэг тийм мэтгэлцээнийг үүсгэж байсан.

Ингээд аваад үзэхийн бол цэцийн энэ Үндсэн хуулийн заалтуудыг зөрчжээ гэдэг зөрчил нь бол зөрчил биш байсан. Харин ч илүү энэ дээр ардчилсан ёс, шударга ёс, эрх тэгш, эрх чөлөө, тэгш байдал, үндэсний эв нэгдлийг хангах зарчим гэхээр илүү энэ бол чанараар нь ярих юм бол харин Улсын Их Хурлын баталсан хууль дээр бол илүү чанартай байсан.

Түүн дотор тэд байгаа хүмүүсийн бүгд хүлээн зөвшөөрч байгаа нь бол мажоритор сонгууль дангаараа байхад сонгогчдын санал гэдэг тэр дутагдлыг арилгасан явдал бол чухал зүйл. Сонгогч болгон тэгш оролцох, санал болгон нь тоологдох чухал зүйл гэдэг бол дандаа онцолж байсан. Чухамхүү холимогийн ач холбогдол юунд байсан гэхээр зэрэг сонгогчдын мажоритор хэсэг дээр санал хаягддагийг хаягдахгүйгээр тэр хүний өөрийнх нь жагсаалтад эрэмбэлэгдэх эрэмбэд нь санал болж очиж намд оногдсон санал дээр тэр хүн суудал авах, тэр боломжийг нь бол тэр сонгогчийн санал илүү гаргаж өгч байгаагаараа сонгогчийн эрхийг бол улам баталгаажуулж чадсан байна гэдгийг дэмжиж байна.

Үнэхээр энийг хамгаалж байхдаа бол, би энэ сонгуулийн хууль дээр ажилласан ажлын хэсэг энэ зохицуулалтыг хийсэнд бол үнэхээр баярласан. Үнэхээр чухал байсан. Энэ бол чухал ач холбогдолтой. Яагаад бид нар холимогийг сонгосон гол тэр ач холбогдол нь энд байсан шүү дээ. Гэтэл одоо гол ач холбогдлыг Үндсэн хууль зөрчсөн гэдэг нэрийн дор алга болгож байгаа юм.

Ингээд энд ямар сэжиглэл байна вэ гэхээр ерөөсөө намын битүү жагсаалтаар намынхаа авсан үнэлэмжин дээр шууд сонгогдох тэр ашиг сонирхлын илэрхий хамгаалалт бол энэ цэцийн шийдвэрт байж байгаа.

Энийг бол би хэлэх ёстой. Одоо бол харин цэцийн хуралдаан дууссан өдөр бол ойлгоогүй байсан. Хашрууд тэвдэж эхэллээ гэсэн гарчигтай тийм мэтгэлцээн сайтуудаар явагдсан. Би сайтуудын мэтгэлцээнд ордоггүй юм. Гэхдээ орсон, уучлаарай хуулиа сайн уншсан юм уу хашраад тэвдэж байгаа биш, хашрууд баярлахдаа хундага тулгаад найрлаж байна гэсэн нэрийн дор нэг сэтгэл байсан, тэр сэтгэлдэл яваагүй. Бас энэ сэтгэгдэл авдаг хүмүүс чинь цензуртай байдаг юм байна лээ.

Би бүр times.mn –ыг ярьж байна. News.mn-ыг ярьж байна. Харин тэрний дараачаар яваад байхад бол хэвлэл мэдээллүүд бол яг энэ сонгуулийн үзэл санааг ойлгосон. News.mn байна лээ. Мэдэхгүй. Би тэрийг ерөөсөө мэдэхгүй.

За мэдэхгүй манай Хууль зүйн сайд дандаа прокурор байсан үеийнхээ сэтгэл зүйгээр дандаа ингэж харддаг юм. Одоо сайд байдаг тэр том улс төрчийнхөө байдлаар ярих хэрэгтэй шүү дээ. За хальтиргаа үүсчихлээ. Тэгээд энэ үед үүссэн юм бол бидний ч гэсэн буруу. Юу гэхээр ялагдсан гэдэг нэр томъёо гулсдаг гэдэг нэр томъёо энгийн иргэний хэллэгийн нэр томъёо шүү дээ. Энэ нэр томъёоноос сүүлд хууль гарсны дараа тайлбаруудад гарсан учраас энэ өөрөө яг Үндсэн хууль зөрчсөн мэт хэлбэр рүү дандаа ойлголт төрүүлсэн байна лээ. Тэгээд уучлаарай гулсаагүй юм. Байсан жагсаалт нь 76-гийн 1 жагсаалт. Уучлаарай ялагдаагүй юм. 28 хувийн санал авахын бол та Улсын Их Хурлын гишүүнд сонгогдох боломжоо олж авч байгаа юм.

Ялагдаагүй, харин 28-аас доош авсан бол баяртай. Ийм тайлбарууд ийм ойлголтуудаа бид нар эхнээсээ өгсөн бол тэр иргэд ч мэдээлэл гаргахгүй байсан байх гэж ингэж ойлгож байгаа. Харин цэц одоо маш лут шүүрч авч л тийм Улсын Их Хурлын хууль тогтоох бодлогод шууд халдсан даа. Би тэгээд хэзээ нэгэн цагт бол цэцийн шийдвэр дээр Үндсэн хууль зөрчсөн гэдэг маргааныг шийдэж болдог Дээд шүүхийн систем бий болсон үед бол энэ бас их анхааралтай судлагдах нэг судлахуун болно гэж бодож байна.

**Д.Одбаяр:** -За баярлалаа. Лүндээ гишүүн,

**Д.Лүндээжанцан:** -Үгүй яахав би өргөсөн юмаа. Чамаас өмнө. Үгүй чи байж бай. Би Сайханбилэгийн санаанд л юм хэлэх гэсэн юм л даа. Тэр Үндсэн хуулийн цэцийн шийдвэр Их Хурлын шийдвэрийн хууль зүйн хүчин чадлын харьцааны асуудлаар 1997, 1998 онд Арман Херциг Германы ерөнхийлөгч ирэхдээ уул нь илтгэл тавиад ингээд хууль тогтоох эрх мэдлийг хэрэгжүүлдэггүй юмаа гэхэд хүчингүй хийж, хүчингүй батлах, нэмэлт өөрчлөлт оруулах, хүчингүй болгох гэсэн ийм 3 зүйлийн хүчингүй болгохыг нь хийж байна гээд тэгээд энийг Үндсэн хуулийн хувьд энийг нэг мөр болгох санал дэвшүүлсэн. Яваагүй.

За тэгээд дараа нь байна шүү дээ өөрсдөө л бид нар чинь энэ санал хураалт, хуулиуд чинь ингээд л яван яван Үндсэн хуулийн цэц бол Үндсэн хуулийн шүүх мөн гэдэг одоо эцсийн шийдвэр гаргадгаараа шүүх мөн гэдэг үндэслэлээр ийм хуулиуд өөрчлөлт ороод ирсэн байхгүй юу.

Судалгаанууд аминдаа хийгдээд л байгаа юм. Тэгэхээр ер нь бол Үндсэн хуулийн эрх зүйн тулгуур асуудлуудыг маш сайн судалж харьцуулсан судалгаа болоод онолын судалгаа энэ судалгаануудыг манай сүүлийн 20 хэдэн жилийн хууль тогтоох практик Их Хурлын өөрийнх нь хууль, процитур энэ бүхнийг нэг нэлээн одоо гүнзгий судлах шаардлага бол байгаа гэдгийг бол зүгээр хэлэхийг хүсч байна. Энэ цэцийн дүгнэлтийн тухайд бол бид бол өчигдөр Төрийн байгуулалтын хороон дээр чиг санал хураасан, одоо Хууль зүйн хороон дээр хураах гэж байна.

Ерөөсөө л байгаа шүү дээ. Миний бол, манай ажлын хэсэг бол туйлын сайхан хувилбар оруулаад ирсэн гэж би бол санал нийлдэггүй. Олонхоороо баталсан хуульд бол хүндэтгэлтэй хандаж ирсэн.

Ингээд бол гулсана гэдгийг бол одоо энэ аваргууд гэдэг юм уу энэ гишүүд ялагдахаараа орчих гээд байна ингээд юм ярихаар хамгаалуулж ярьж болдоггүй. Нөгөө талаас нь цэвэр пропорциональ, цэвэр мажориторын паралель системийн тухай яривал бас ингээд хардаад байдаг. Ийм учраас бол ер нь дуугүй байсан нь дээр гэдэг ийм л юутай байгаа.

Цаашдаа бол ер нь боловсронгуй болгох зүйл бол их байна. Ингээд бидний одоо Их Хурлын хууль тогтоомж, Их Хурлын хууль, хуулиуд, Үндсэн хуулийн заалт, цэцийн хууль энэ бүгдийг нэг иж бүрнээр авч үзсэн органик хуулиар зохицуулах гээд дийлэхгүй байгаа олон асуудлууд байгаа. Хичнээн одоо түдгэлзүүлэхийг нь болиулчихъя гэж бодъё гэхэд сүүлчийн юугаараа хүчингүй болгоод эцсийн шийдвэрийг цэц гаргаж байгаа нь Үндсэн хуулийн заалт байгаа шүү дээ. Бид бол очоод л бас мухардалд орж байгаа юмаа гэдгийг хэлмээр байна.

**Д.Одбаяр:** -За баярлалаа. Нямдорж сайд,

**Ц.Нямдорж:** - Тэр нөгөө цэцийн дүгнэлт гарсны дараа хундага тулгаж, тулгасан нөхдүүд энэ жагсаалтын эхэнд, ер нь би сүүлийн үед жагсаалт болгоны эхэнд л яваад байгаа шүү дээ. Би энд орчихоод байгаа юм л даа. Манай Их Хурлын энэ удирдлага чинь миний ойлгосноор гишүүдийнхээ эрх ашгийн хамгаална гэсэн хуультай юм шүү дээ.

Манай Улсын Их Хурлын дэд дарга Батхүү энэ цэцэд өргөдөл өгөх ажлыг Нямдорж, Баяр хоёр зохион байгуулж байгаа юм. Энэ 2 зүгээр сууж байгаад Их Хурлын гишүүн болох гэж байгаа юм гэсэн ярилцлага өгчихөөд “Улс төрийн тойм” сонинд. Тэгээд би тэрийг нь шараар зурж байгаад би чинь нөгөө прокурор юм болохоор л баталгаатай юм хийдэг учраас шараар зурж байгаад Батхүү дор тааралдахаар нь энэ ийм ярилцлага та өгчихсөн байна. Эрх ашгаа хамгаалуулмаар байна гэсэн чинь, би байхгүй хоорондуур юм биччихсэн байна гээд.

Тэгэхээр нь туслах руу яриад нөгөө зурчихсан сониноо авчраад өрөө рүү нь явуулсан чинь сая гараад явчихлаа гээд зугтчихсан шүү дээ. Нэг талаас.

Хоёрдугаарт, би энэ ажиллагаанд үнэхээр оролцоогүй тэр өргөдөл өгдөг. Яагаад гээч би Энхбаярын МАХН-ы, Энхсайханы МҮАН, Цогтбаяртай нийлж яг Үндсэн хуулийн цэцэд өгч харагдаач. Цогтгэрэл. Байхгүй шүү дээ. Тэгэхээр би үүгээр юу хэлэх гээд байна вэ гэхээр энэ ингэж харддагаа болимоор байгаа юм. Би прокурор хүн учраас үнэхээр баталгаатай юм ярьдаг. Хаашаа ч хөдөлгөөнгүй баримттай юм ярьдаг байхгүй юу нэг.

Хоёрдугаарт, миний хэлэх гээд байгаа юм энэ зарим асуудалд шударга биш хандаж байна Их Хурал. Одоо жишээ нь миний талаар цэцийн дүгнэлт гарч байхад зарим нь ёстой алга ташиж байсан шүү дээ. Ардчилсан намынхан алга ташаад л, манайхаас элсний 13 алга ташаад л гоё сайхан дүгнэлт гарч байна одоо ажлаа өгчих гэж алга ташиж байсан.

Одоо энэ дүгнэлт гараад ирэхээр алга ташихгүй чичилж эхэлж байна. Нямдорж учраас алга ташаад, өөр асуудал учраас чичилж байгаа юм уу. Энэ чинь шударга биш байна шүү дээ. Манай Монгол Улсын Ерөнхийлөгч Цахиагийн Элбэгдорж шударга байцгаая гэж байгаа шүү дээ. Шударга л байцгаая л даа. Тэгээд хамгийн гол юм бол миний хэлэх гэсэн юм бол гишүүд ээ, ер нь энэ шүүх, Үндсэн хууль цэцийн гэх мэтийн байгууллагууд энэ асуудлаар нүдэн дээр хууль зөрчиж байгаа тохиолдолд яах юм бэ гэдэг асуудал үнэхээр байгаа юм аа. Байгаа юм.

Одоо жишээ нь 7 дугаар сарын 1-ний хэрэг явдлын талаар үг хэлэх, прокурорт нөлөөлөх хэрэггүй гэдгээ мэдээд байгаа юм. Мэдээд байгаа юм. Гэтэл тэр 2009 оны 7 сард Ерөнхийлөгч Элбэгдорж санаачлаад Их Хурал баталчихсан өршөөл хуулийн 7 дугаар зүйлд хөнгөн хүндэвтэр гэмт хэргийн хэрэг бүртгэх мөрдөн байцаах хуульд шүүхээр хянан хэлэлцэх ажиллагааг хэрэгсэхгүй болгосугай гээд заачихсан байгаа байхгүй юу.

Хүндэвтэр гэмт хэрэг гэдэгт нь Эрүүгийн хуулийн 17 дугаар зүйлд зааснаар 5 хүртэлх жилийн хорих ялтай хэрэг болгон ордог байхгүй юу. Тэгээд нөгөө цагдаагийн албан хаагчидтай улбаатай асуудал энэ энгийн албан тушаалтан болчихсон учраас тэр өршөөлд хамрагдаад хэрэг бүртгэх, мөрдөн байцаах, шүүхээр хянан шийдвэрлэх ажиллагаа нь хэрэгсэхгүй болчихлоор цэргийн энэ гэмт хэрэг рүү түлхэж аваачаад 294-өөр байцаан шийтгэх ажиллагаа явуулаад байгаа байхгүй юу.

Одоо өчигдөр өмгөөлөгчийг нь аваачаад хорьчихлоо. Монголд дотоодын цэргийн хоёрхон анги байдаг л даа. 801, 802 гэж. Дотоодын цэргийн хууль гэж ганцхан хууль байдаг юм. Тэр хугацаат цэргийн албан хаагч татдаг. Офицерууд нь бол цэргийн дүрэм журмаар ажилладаг. 7 сарын 1-ний албадан тараах ажиллагаанд тэр дотоодын цэргийн ямар ч албан хаагч оролцоогүй шүү дээ. Ийм юм болж байна жишээ нь монголд.

Одоо нөгөө хэрэг шийдвэрлэх ажиллагааг хэрэгсэхгүй болгоноо гэсэн хатуу заалт зөрчигдөж байна. Энэ тохиолдолд Хууль зүйн байнгын хороо яах ёстой юм. Одбаяр дарга аа,

Энэ асуудлыг авч хэлэлцэх үү үгүй юу. Хэргийг авч хэлэлцэж болохгүй гэдгийг би дээд зэргээр ойлгож байна. Нүдэн дээр хууль завхруулж байна. Нүдэн дээр хүн хэлмэгдүүлж байна. Өнөөдөр нэг хэсэг нь ингэж чаддаг юмаа гэхэд маргааш харин эргээд бас нэг хүн өөр хүмүүсийг хэлмэгдүүлж эхэлбэл яах вэ? асуудал ийм байгаа учраас би ийм юм яриад байгаа юм. Тэрнээс бол би тэр дотор нь байгаа юмыг үнэхээр мэдэх ч үгүй, хүсэх ч үгүй. Мэдэхийг хүсэх ч үгүй, чадах ч үгүй болж байгаа юм нь л энэ. Дотоодын цэргийн командлагч хэзээ командлагч болдог вэ гэхээр тэр миний хэлдэг 2 ангийг командлаад эхлэхээрээ л командлагч болдог байхгүй юу.

Тэгээд тэр 2 ангийн албан хаагч үүрэг гүйцэтгээд, тэрнээс хохирол учирсан бол Дотоодын цэргийн командлагчийн хувиар хариуцлага хүлээх ёстой. Тэр байхгүй болчихоод байгаа байхгүй юу.

Энийг яах вэ? Бид ардчилсан нийгэмд амьдарч байна. Хуультай оронд амьдарч байна. Энэ бүх юм байхгүй боллоо. Шүүхээр хянан шийдвэрлэх ажиллагааг хэрэгсэхгүй болгоно гэдэг бол шүүх ямар ч ажиллагаа хийж болохгүй гэсэн үг.

Гэтэл хүнийг цагдан хориод, өмгөөлөгчийг нь аваачиж суулгаад ингээд хууль, шүүх өөрийн зохиосон хууль дүрмээр ажиллаж эхэллээ. Одоо Хууль зүйн байнгын хороо энэ дээр юу ярих юм. Нэгдүгээрт хэлэх гэсэн юм энэ.

Хоёрдугаарт хэлэх гэсэн юм бол цэцийн энэ дүгнэлтийг хүлээгээд авсан тохиолдолд Одбаяр дарга аа, энэ наад Их Хурлын сонгуулийн хуулинд чинь холбогдох нэмэлт өөрчлөлтүүд орох ёстой тийм ээ. Шал өөр болчихлоо шүү дээ.

Энэ орно гэж байгаа бол энэ төслүүд нь хаана байна. Жишээ нь нөгөө жагсаалт чинь яаж хувирах юм. Тэр жагсаалтыг дагаад хойд тал нөгөө хүчингүй болж байгаа зүйлүүдийг дагаж ямар шийдвэрүүд гарах юм. Тэрийг давхар оруулах ёстой гэж бодож байгаа шүү. Ийм хувийн асуудлын би зориуд асуудал болгож тавья гэж бодсон юм.

За гишүүд минь бид нар жаргал зовлон үзсэн улсууд энд бүгдээрээ сууж байна. Олон жил энэ парламентын тогоонд энэ монгол төр ардчилсан байгаасай, шүүх нь шүүхээрээ, Ерөнхийлөгч нь Ерөнхийлөгчөөрөө, хууль тогтоох нь хууль тогтоохоороо байгаасай. Энэ төрд хэлмэгдүүлэлт битгий гараасай гэж зүтгэж явсан улс.

Одоо нүдэн дээр хэлмэгдүүлж эхэлж байна энэ шүүх. Энийг Хууль зүйн байнгын хороо анхаарах болсон уу болоогүй юу. Уржигдар шөнө прокурорын тогтоолгүй 10 байцаагч нэг компани дээр очиж нэгжлэг хийх гэж оролдлоо. Цагдаа дуудлаа. Очоод прокурорын тогтоол байвал үзүүлчих гэсэн чинь бид нар ажлаа хийж байна гээд тэрийгээ үзүүлэхгүй дайраад байна.

Монгол Улсын хуульд, Эрүүгийн байцаан шийтгэх хуульд зааснаар шөнийн цагаар байцаан шийтгэх ажиллагаа явуулж болдоггүй. Хойшлуулахгүй ажиллагаа явуулахаас бусад тохиолдолд. Шөнийн цаг гэдэг нь 12, 24 цагаас өглөөний 6 гээд Байцаан шийтгэх хуулинд заачихсан байдаг нэг.

Хоёрдугаарт, прокурорын тогтоолгүйгээр хүний орон байр, албан тасалгаанд орохын асуудал байхгүй. Ийм тогтоол байхгүй байж байхад арвын арван хүн оччихоод тэр компанийн хамгаалалтын албаныхантай орно орохгүй гэж муудалцаад, цагдаа дуудаад, цагдаа очоод тогтоол үзүүлчих гэсэн чинь тэгвэл бид нар энд зохицуулалт хийж өгье гэсэн чинь бид нар ажлаа хийж байна гээд зогсож байна.

Энэ юу болж байна энэ оронд чинь. Юу болж байна энийг Хууль зүйн байнгын хороо анхааралдаа авах цаг биш үү. Юм эргэдэг, буцдаг, унадаг, босдог унаж босдог ертөнцөд бид нар амьдарч байна шүү дээ.

Мөнхийн албан тушаалд суучихсан юм шиг ингэж хуульгүй орчныг бий болгож байхад Улсын Их Хурал ингээд суугаад байх уу бид нар. Мэдсэн ч эс мэдсэн дүр эсгээд суугаад байх уу. Арай хэтэрч байна шүү дээ. Шүүн шийдвэрлэх ажиллагааг нь хэрэгсэхгүй болгочихсон хэрэг гээч юмны өмгөөлөгчийг шүүх хуралдааны дэг зөрчлөө гээд аваачаад 14 хоног далд хийж амыг нь хааж байна шүү дээ.

Хаана ардчилал байна, хаана шударга ёс байна, хаана хууль байна. Энэ оронд ер нь юу болж байна аа, би Хууль зүйн байнгын хороон дээр өнөөдөр ийм ноцтой асуудал ярья гэж орж ирсэн юм. Арга ядаад би энийг Хууль зүй, энэ улсын Хууль зүй, Дотоод хэргийн сайдын хувьд хэлж байна. Та бүхний сонорт хүрэх ёстой гэж би бодож байна.

Хууль зүйн байнгын хорооны гишүүд минийх чинийх гэлгүй, талцалгүй энэ асуудалд төрийн хар хүний нүдээр энэ асуудалд хандаж, хойч ирээдүйгээ улс орноо бодож энэ асуудалд ноцтой анхаарал хандуулахгүй бол энэ оронд аюул боллоо шүү.

Би олон олон өмгөөлөгчийг энэ наян нэгэн оноос хойшхи өмгөөлөгчдийг би мэднэ. Нэг гайгүй залуу гарч ирчихээд яг хуулийн дагуу үнэний төлөө юм яриад байгаа нь надад аятайхан санагдаад байгаа юм. Гэтэл тэрийг нь аваачаад амыг нь хаачихаж байна шүү дээ. Магадгүй намайг Амарболдыг өмгөөлж байна гэж зарим хүмүүс ойлгож магадгүй. Би Амарболдыг цагдаагийн даргаас өөрчилсөн хүн шүү. Буцаагаад тавих гэхэд нь тавьж болохгүй гэж хэлж байсан хүн шүү. Би зарчим ярьж байгаа юм.

Нүдэн дээр энэ Дээд шүүх чинь, шүүгч нь хуулийг гууль болгож хуульгүй орчныг монголд бий болгож байна энийг Хууль зүйн байнгын хороо ярихгүй юм уу. Харсаар үзсээр байгаад нус нулимсыг нь гоожуулаад хүнийг хэлмэгдүүлэх үү энэ ардчилсан нийгэмд. Өнөөдөр нэгээр дайрчихаад маргааш эргээд нөгөөдхөөр нь дайрна шүү дээ. Энэ улсыг улс төрийн гяндан болгох гээд зүтгэж байхад бид нар чимээгүй сууж байх уу. Болохгүй шүү дээ.

Түрүүчийн 30000 хүний хохирлын асуудал шийдэгдэж дуусаагүй байхад тэр мартагдаагүй байхад шинэ цагийн зүсээ хувиргасан хэлмэгдүүлэлтийг хараад бид нар суугаад байх уу. Үгүй энэ ноцтой асуудал. Хэлэлцэж байгаа чинь энэний хажууд юу ч биш. Энэ болж байгаа процессууд аюултай юм болж байна. Тэгвэл би ярина гэж ойлголоо тэгэх үү. За ойлголоо. Асуудлыг тавиулъя, ярья. Аюул болж байна шүү. Би социализмын үед ийм балмад юм үзээгүй шүү социализмын үед.

Би 10 жил социализмын үед хэрэг уншиж, хэрэг мөрдөж байсан хүн шүү. Ингэж хуулийнхан улаан цайм завхруулж байхыг үзээгүй юм шүү. Арай дэндэж байна. Дотоодын цэргийн ямар байгууллага, анги цэрэг албан хаагч албадан тараах ажиллагаанд оролцоогүй байхад Цагдаагийн даргыг хүчээр Дотоодын цэргийн командлагч болгож байна шүү дээ.

Би гишүүдээс хичээнгүйлэн хүсч байна. Энэ асуудал дээр битгий улс төрийн өнгөөр биш хуулийн өнгөөр харж, хандаачээ гэж. Энэ Их Хурал гай гавьяа гэж юм байдаг бол яг ийм үед энэ Их Хурал төрийн эрх барих дээд байгууллагынхаа хувьд улс орны дотоод гадаад бодлогын ямар ч асуудал хэлэлцэх эрхтэй гэж Үндсэн хуулиар заалгасан субъектын хувьд энэ асуудлыг авч үзэж үгээ хэлж байна, баярлалаа.

**Р.Гончигдорж:** -Даргаа нэг асуултад хариулаад байхъя. Тодруулах юм байгаа юм. Үгүй үгүй ээ тодруулах зүйл байгаа юм. Үгүй үгүй энэ Үндсэн хуультай холбогдоод. Би энэ эхлэхтэй ингэж эхэлсэн юмаа хуралдаан дээр. Улсын Их Хурлын сонгуулийн тухай сонгуулийн хуулин дээр Улсын Их Хурлын хуулинд 6 сарын дотор өөрчлөлт оруулж болохгүй гэсэн ийм суурь заалттай.

Энэ суурь заалт хэрэв Үндсэн хуулийн цэц энийг зөрчсөн гэх эцсийн дүгнэлт гаргах нөхцөл байвал энэ заалтыг хэрхэн ойлгох вэ гэж асуусан. Тэгэхэд цэцийн хуралдааныг даргалагч энэ бол Улсын Их Хуралд хамааралтай. Цэц бол шүүх учраас цэцийн гаргасан шийдвэр бол одоо хүчин төгөлдөр мөрдөгдөнө гэж.

Өөрөөр хэлэх юм бол бид нар яг ийм учраас бид цэц эцсийн дүгнэлтээ, эцсийн одоо их хуралдаанаа, их суудлын хуралдаан дээрээ эцсийн шийдвэрээ гаргах юм бол эцсийн шийдвэр гаргах юм бол би завсар нь бол Улсын Их Хурал хүлээн зөвшөөрөөд тэрэндээ өөрчлөлт оруулах юу энэ тэр тогтоолын төсөл энэ тэр оруулахгүй.

Энэ бол бидний нөгөө Их Хурал дэ факто, ерөөсөө Их Хурал өөрчлөлтөө санаачлаад өөрчлөлт оруулчихаж байгаа байхгүй юу даа. Түдгэлзүүлсэн заалтыг нь хүчингүй болгочихож байгаа байхгүй юу.

Энэ чинь Үндсэн хуулиндаа энэ хуулиндаа Улсын Их Хурал өөрчлөлт оруулж байгаа харилцаа. Цэц шүүх юм гэж хэлээд шүүх гэдэгт арай хэтэрхий рольдоо тоглоод байгаа юм л даа. Арай ч бол шүүх биш шүү дээ. Яг одоо Лундаа ч мэдэж байгаа. Тэгэхийн бол энэ заалтууд хүчингүй болно. Энэ заалтууд хүчингүй болохоор зэрэг та нарыг залхуурахгүй бол уншчихъя.

4-ийн 9 бол ингэж уншигдана. Энэ хуулийн 27.1-д заасан нэрийн жагсаалтын эхний 48-аас илүүгүй нэр дэвшигчийг энэ хуулийн 12 дугаар зүйлд заасан сонгуулийн 26 тойргоос 28-аас илүүгүй нэр дэвшигчийг улс төрийн нам буюу улс төрийн намуудын сонгуулийн эвслийн жагсаалтаас сонгоно гээд завсар нь байсан энэ хуулийн 49.1.6 заасны дагуу гаргасан гэдэг нь хүчингүй болно.

Цэц зөрчсөн гэдгийг гаргахдаа нэг зүйлийн заалтын өгүүлбэрийг ч биш, өгүүлбэр доторх 7 үгийг нь энэ дээр нь үүсгэж байгаа байхгүй юу. Сонин байгаа биз. За дараа нь

Дараа нь юу үүсэх вэ гэхээр зэрэг одоо 49.1.5 бүх л дээ хасагдана. 49.1.5.а.б.в бүхэлдээ хасагдана, 49.1.6-аас тэр сонгож авсан юм нь хасагдаад тойрогт нэр дэвшигчээс бусад тухайн нам эвслээс нэр дэвшигчдийг энэ хуулийн 27.5.4-т заасан жагсаалтад байгаа дарааллаар эрэмбэлж жагсаалтыг нам эвсэл бүрээр гаргана гэж байгаа юм. Тэр нь тэртээ тэргүй эрэмбэлчихсэн байгаа жагсаалт. Нөгөө 28-ыг хэлж байгаа юм. Тэгээд л болоо. Энэ нэг тайлбар Г гээд байгаа юм тэр хэрэггүй. Тэр хойшхи Г нь амьд чигээрээ явчихна. Нэг Г гэдэг нь нөгөө 28-аа хэлээд байгаа байхгүй юу.

Уул нь 76-гаа хэлсэн шүү дээ. Ийм юм аа., ийм юм. Тийм учраас бид нар бол нэгэнт эд хууль тогтоох эрх мэдэл булааж байгаа юм бол булаасан шиг булаагддаг хүчээрээ булаагаад л хийг. Тэрнээс биш завсраар нь Улсын Их Хурал хүлээн зөвшөөрлөө гээд дүгнэлт гаргачихаад өөрсдөө тогтоолоор тэр хуулийг хүчингүй болго, энэ хууль хүчингүй болсон гэсэн тогтоол санаачлахын бол Улсын Их Хурал өөрөө сонгуулийн 6 сарын дотор өөрчлөлт орж болохгүй гэсэн хуулиа зөрчиж байгаа тийм асуудал руу орно шүү. Энэ бол гол хүчин зүйл.

Хамгийн сүүлд нь, харин цэц дүгнэлтээ гаргангуут автоматаар түдгэлзүүлсэн гээд хүчингүй болчихно, хүчингүй болонгуут энэ хуулийн миний дурдсан үлдэнэ. Тэр дурдсан үйлдлээрээ жаргалтай сайхан сонгууль болно шүү дээ. Хамгийн сүүлд нь хэлсэн, цэцийн хуралдаан дуусахаар зэрэг хэлдэг, тэгээд би хүндэтгэлтэйгээр босч зогсож байгаад хэлсэн. Цэцийн дүгнэлтийг хүлээн зөвшөөрөх боломжгүй гэдгээ дахин нотолж байна аа. Би одоо та нарын төлөө л хэлж байгаа юм шүү дээ.

Энэ бол Үндсэн хуулийн зөрчлийн асуудал биш, сонгуулийн хуулийн бодлогын асуудал байна. Өөрөөр хэлбэл цэц хэрэв энийг зөрчсөн гэсэн далбаан дор энэ сонгуулийн хуулийг өөрчилвөл Монгол Улсын Их Хурлын хууль тогтоох эрх мэдлийг зөвхөн өөртөө хадгалдаг тэр Үндсэн хуулийн дээд зарчмыг зөрчсөн үйл явдал болно гэдгийг үзэж байгаагаа тэмдэглүүлэхийг хүсч байна гэж тэр хуралдааныг дуусгасан. ... хуралдааны бүх тэмдэглэлийг авчраарай.

Ер нь бол Нямдорж дарга сая ярьдаг шиг ярихад та нар нэлээнх нь цэц дээр суусан байх. Ерөөсөө тэнд мэтгэлцээн болдоггүй. Тодорхой тайлбар хэлэх гэхээр лекц уншихаа болио. Наадах чинь ойлгомжтой байна гэдэг улсууд. Ойлгомжтой байна гэдэг чинь тэр цэцийн гишүүн аль хэдийн өөрийнхөө дүгнэлтийг гаргачихсан байгаа байхгүй юу. Өөр нэг асуудал нь бол нэлээн тийм нэг дарамталдаг. Жишээлбэл Амарсанаа гишүүн, та чинь Үндсэн хуулийн цэцийн тэр нэг түдгэлзүүлэх эрхийг хассан хууль санаачилсан гэл үү.

Энэ ч бас сонгуулийн хуультайгаа холбоотой биз гэж асууж байгаад дараагаар нь сонингийн хайчилбаруудаас баахан юм уншиж байгаа юм. Тэгээд болоо, надад цэцийн гишүүний бид нарт хандаж асууж байгаа асуулт нь энэ. Би хэлсэн, тиймээ би хууль санаачилсан. Гэхдээ миний энэ хууль санаачилсан явдал нь цэцийн гишүүн та бүхэн дүгнэлтээ гаргахад субъектив хүчин зүйл болохгүй байна гэдэгт би найдаж байгаа шүү гэж констас хэлээд суусан. Ийм л хуралдаан болдог. Ийм л урьдаас гаргасан шийдэлтэй, урьдаас гаргасан шийдэлтэй байна гэдгээр нь би захиалга гэж үзэж байгаа юм. Тэрнээс тэр мэдээлэл гаргасан иргэдийг буруутгаж байгаа юм биш.

Тэгээд тэрний криминалистик байдлаар энийг авч үзэхийн бол яг сайхан зүгээр л сайхан засвар хийчихэж байгаа байхгүй юу. Бид нар хийх ажил үлдээгүй хөөе. Тэгээд энэ засварын хийгээд өгчихье, хууль цаашаагаа ямар ч гацаагүй тэгээд яваад өгнө. Хамгийн сайхан нь 28 толгой дээр суух улсууд урт насалж, удаан жаргах болтугай.

**Д.Одбаяр:** -За баярлалаа. Одоо санал хураая даа. Тэмүүжин гишүүнээ, ... би Нямдорж сайдын, би харин тэгж байна. Нямдорж сайдын хэлсэн үг 2 хэсэгтэй. Эхний хэсэг бол хэлэлцэж байгаа асуудал. Хоёр дахь нь бол яах вэ Байнгын хорооны бид нар ярих, тийм учраас үгүй үгүй юу,

**Ц.Нямдорж:** -Зарим заримдаа их сонин юм болдог шүү дээ. Намайг нөгөө хууль засдагийг чинь Үндсэн хуулийн цэцээр оруулаад зөрчсөн байна гэхдээ огцруулах үндэслэл биш байна гэж оруулж ирчихээд, тэгэхээр нь би тэгсэн юм.

Надуулаа та нар гаргахгүй юу, та нар улс төрийн л дүгнэлт гаргаж байна шүү дээ гэсэн чинь ... улс төрийн дүгнэлт гаргасан нь үнэн л дээ. Намайг цэцэд өгсөн нэг нөхөр шагналд нь Гадаад яаманд газрын дарга болчихсон, сая нэг нь манай намын Бага Хурлын гишүүн боллоо л доо. Шагналаа аваад л байгаа юм. Тэгээд би та нар улс төрийн дүгнэлт гаргаж байгаа. Тэр дүгнэлтээ гарга гэсэн чинь дараа нь огцруулах үндэслэл мөн гээд оруулаад ирсэн шүү дээ. Гоё байгаа биз.

**Д.Одбаяр:** -Ер нь зүгээр юу шүү, Тэмүүжин гишүүн ээ,

**Ж.Тэмүүжин:** - Би 2 дахь асуудал дээр үг хэлэхгүй ээ. Хэлэлцэж байгаа асуудалтай холбоотой үг хэлмээр байна.

**Д.Одбаяр:** -Нэр авсан л даа. Одоо санал хураагаад явмаар байна л даа. Ер нь зүгээр Улсын Их Хурлын өөрийн харьяа байгууллагуудын тайлан гэж энэ эхний улиралд ирэх ёстой юм дэгийн хуулиар. Тэгэхээр Эрүүгийн хуулийн хэрэгжилт гээд бид нар Байнгын хороон дээр боломжтой. За саналаа хураах уу? Биш ээ биш. Энэ юу...гээд улсууд байгаа шүү дээ. Их Хурал байгуулдаг тийм нэг юм байгаа юм. За за бид нар одоо санал хураана шүү дээ. Үндсэн хороо нь манайх юм уу, Төрийн байгуулалт шүү дээ, Төрийн байгуулалт байхгүй юу. За санал хэлсэн гишүүдэд баярлалаа. Чуулганы хуралдааны дэгийн тухай хуулийн ...үгүй одоо дууслаа. Нямдорж сайд,

**Д.Лүндээжанцан:** Өө чи суу, суу л даа.

**Ч.Сайханбилэг:** -Би тэгвэл ёстой Их Хурлын дэд дарга Батхүү үнэн хэллээ гэж бодно шүү. Ёстой үнэн хэллээ гэж бодно. Улс төрөө бодох уу, бүлгээ бодох уу, за одоо таныг харъя. Батхүү дарга яг үнэн хэлсэн юм байна шүү дээ. За нэг том захиалагч гараад явлаа. Өөр ямар захиалагч байна.

**Д.Лүндээжанцан:** -Өө өчигдөр дээшээ өгсөн. Өчигдөр ... хардаг хардаг одоо яахав, өнөөдөр байна шүү дээ өгчихөөд

**Д.Одбаяр:** -За саналаа хураах уу?

**Р.Гончигдорж:** -Би харин та нарт санууллаа шүү. юу сануулсан гэхээр зэрэг бид нар энэ дүгнэлтийг Улсын Их Хурал өөрөө хүлээж авбал Улсын Их Хурал тэр заалтуудаа хүчингүй болгох тухай тогтоол, хууль баталдаг за юу.

Энэ чинь юу гэсэн үг вэ Улсын Их Хурлаар өөрөөр нь могой бариулах гээд байна шүү дээ. Ойлгож байгаа биз энийг. Бид, тэгэхийн бол бид сонгуулийн хуулийн тухай бараг Улсын Их Хурал өөрөө 6 сарын дотор өөрчлөлт оруулж болохгүй ээ. Лундаа даргаа та сайн сонс. Мөн үү, хууль гардагаараа гаргаад тэрнийгээ хүчингүй болго.

**Д.Лүндээжанцан:** -Юу байгаа. 6 сарын дотор би энийг зөндөө ярьсан шүү дээ. Бүр 11,12 сар 6 сарын дотор өөрчлөлт оруулж болохгүй. Цэц хориг тавигдвал яах вэ? цэц яах вэ гээд бүр асуудал тавьсан чинь манайхан бүгдээрээ энд бол хамаарахгүй гэж бүгдээрээ хариулт өгөхөд за...

**Ч.Сайханбилэг:** -За саналаа хураая, саналаа хураая, Одбаяр даргаа саналаа хураая.

**Д.Одбаяр:** -Чуулганы хуралдааны дэгийн тухай хуулийн 32.1.3 гэж байна. Байнгын хороод цэцийн дүгнэлтийг хэлэлцэн санал дүгнэлт гаргахдаа ...

**Ч.Сайханбилэг:** -Одбаяр даргаа саналаа хураа л даа. Та битгий цаг аваад бай л даа элдэв төрлийн юм уншаад бай л даа.

**Д.Одбаяр:** -Хуулийн заалт уншиж сонордуулж байна.

**Ч.Сайханбилэг:**  -Эсрэгт орноо. Саналаа хураа.

**Р.Гончигдорж:** -Нөхдөө журамтай байя. Шантаачилж байгаа юм биш, одоо Дэмбэрэл дарга, Нямдорж 2 гараад явлаа. Энийг эсрэг саналд тооцох ёстой шүү. Хэрэв эсрэг саналд тооцохгүй эерэг саналд байх юм бол би нөхдийнхөө өмнө хэлж байгаад энэ би улс төрийн стандмент хийнэ шүү.

**Ч.Сайханбилэг:**  -Үгүй дуудах юм байхгүй ээ саналаа хураая. Гараа явчихсан хүмүүсийг, за саналаа хураая Одбаяр даргаа. Одбаяр даргаа тооцоо хийхгүй ээ. Та саналаа хураая, та битгий тоо бодоод бай л даа.

**Д.Одбаяр:** -Ирцээ бүрдүүл... сонсож бай л даа. Цэцийн дүгнэлтийг хэлэлцэн санал дүгнэлт гаргахдаа холбогдох хууль Улсын Их Хурлын бус шийдвэрийн Үндсэн хууль зөрчсөн зүйл заалт бүрээр, хэрэв Үндсэн хуулийн хэд хэдэн заалтыг зөрчсөн бол Үндсэн хуулийн холбогдох зүйл заалт бүрээр тус тусад нь санал хураалт явуулна гээд гишүүдэд сануулах гээд энэ дотор биччихсэн байгаа байхгүй юу.

За Монгол Улсын Их Хурлын сонгуулийн тухай хуулийн 4.4.9 дэх хэсэгт энэ хуулийн 49.1.6-д заасны дагуу гаргасан гэж заасан нь Үндсэн хуулийн Нэгдүгээр зүйлийн 2 дахь хэсгийн "Ардчилсан ёс, шударга ёс, эрх чөлөө, тэгш байдал, үндэсний эв нэгдлийг хангах, хууль дээдлэх нь төрийн үйл ажиллагааны үндсэн зарчим мөн." гэснийг зөрчсөн байна гэсэн дүгнэлтийг хүлээн зөвшөөрье гэсэн томъёоллоор санал хураах гэж байна. Энэ томъёоллыг дэмжье гэж байгаа гишүүд за

11-ээс 6 байна.

**Ч.Сайханбилэг:** - тав долоо. 6 байсан ч 50 хувь хүрээгүй уналаа. Тэгээд 6, 6. Тэгнэ шүү дээ. Хүлээж авахгүй гэсэн үг дараагийнх, Одбаяраа дараагийнх нь

**Д.Одбаяр:** -За санал хурааж, за Гуравдугаар зүйлийн 2 айн, хоёрдугаар санал.

**Ч.Сайханбилэг:** -Үндсэн санал чинь Төрийн байгуулалтынх, цэцийн дүгнэлтийн санал чинь үндсээрээ явагддаг шүү дээ.

**Д.Одбаяр:** -“Гуравдугаар зүйлийн 1 дэх хэсгийн "Монгол Улсад засгийн бүх эрх ард түмний мэдэлд байна. Монголын ард түмэн төрийн үйл хэрэгт шууд оролцож, мөн сонгож байгуулсан төрийн эрх барих төлөөлөгчдийн байгууллагаараа уламжлан энэхүү эрхээ эдэлнэ" заалтыг зөрчсөн гэснийг хүлээн зөвшөөрч байгаа гишүүд саналаа өгөхийг хүсч байна.

11-ээс 6.

**Ч.Сайханбилэг:** - 1, 2, 3,4,5,6,7,8 боль л доо Хулан, 8 хүн байгаа биз дээ. Байхгүй хүн 8 байна шүү дээ. Тэгээд 6, 8 гэж явна шүү дээ санал чинь. Хууль зүйн байнгын хорооны референтүүд хуулийнхаа дагуу ажлаа явуулах юм уу үгүй юу. Өнөөдөр ирцэд орсон чинь 14 юм байгаа биз дээ. Тэгээд 14-өөс 6 юм байгаа биз дээ ямар 2 оронтой тоонд

**Д.Одбаяр:** -За гуравдугаар санал.

**Ч.Сайханбилэг:** -14-өөс 6.

14-өөс 6.

**Д.Одбаяр:** - За гурав. Арван дөрөвдүгээр зүйлийн 1 дэх хэсгийн "Монгол Улсад хууль ёсоор оршин суугаа хүн бүр хууль, шүүхийн өмнө эрх тэгш байна." гэснийг зөрчсөн байна гэснийг хүлээн зөвшөөрч байгаа гишүүд

14-өөс 6.

**Д.Одбаяр:** - За дөрөв. Арван зургадугаар зүйлийн 9 дэх заалтын "...Төрийн байгууллагад сонгох, сонгогдох эрхтэй..." гэснийг зөрчсөн байна гэснийг хүлээн зөвшөөрөх нь зүйтэй гэсэн томъёоллоор санал хураах гэж байна.

14-өөс 5.

**Д.Одбаяр:** - За тав. Хорин нэгдүгээр зүйлийн 2 дахь хэсгийн "Улсын Их Хурлын гишүүнийг Монгол Улсын сонгуулийн эрх бүхий иргэд нийтээрээ, чөлөөтэй, шууд сонгох эрхийн үндсэн дээр саналаа нууцаар гаргаж...сонгоно" гэсэн заалтыг зөрчсөн байна гэсэн дүгнэлтийг хүлээн зөвшөөрье. За энэ томъёоллыг дэмжье гэсэн нь

14-өөс 6.

**Д.Одбаяр:** -Миний уншиж байгаа та бүхэнд сонсогдож байна уу. Би ханиад хүрчихээд өөрөө сонсохгүй байна.

За хоёр, хуулийн 49 дүгээр зүйлийн 49.1.5 дахь заалтад “энэ хуулийн 48.2-т заасан “А” жагсаалтаас дараах нэр дэвшигчдийг хасаж, хасагдсан нэр дэвшигчдийн авсан саналын хувиудын нийлбэрийг тухайн жагсаалтад үлдсэн Улсын Их Хурлын гишүүнээр сонгогдсонд тооцогдсон нэр дэвшигчдээс бусад нэр дэвшигчид тэнцүү хуваан шилжүүлэн нэмж жагсаалт /цаашид “В” жагсаалт” гэх/-ыг гаргах:”, 49.1.5.а заалтад “санал өгсөн сонгогчдын 28-аас дээш хувийн санал авсан нэр дэвшигч;”, 49.1.5.б заалтад “санал өгсөн сонгогчдын 28 ба түүнээс дээш хувийн санал авсан боловч энэ хуулийн 48.2-т заасны дагуу Улсын Их Хурлын гишүүнээр сонгогдсонд тооцогдоогүй бие даан нэр дэвшигч;”, 49.1.5.в заалтад “санал өгсөн сонгогчдын 28 ба түүнээс дээш хувийн санал авсан боловч энэ хуулийн 48.2-т заасны дагуу Улсын Их Хурлын гишүүнээр сонгогдсонд тооцогдоогүй бөгөөд улсын хэмжээнд таваас доош хувийн санал авсан нам, эвслээс нэр дэвшигч.” гэж заасан ньҮндсэн хуулийн Нэгдүгээр зүйлийн 2 дахь хэсгийн заалттай зөрчсөн байна гэсэн дүгнэлтийг хүлээн зөвшөөрье гэж үзэж байгаа. Байнгын хорооны гишүүдээс саналаа өгөхийг хүсч байна.

14-өөс 7.

**Д.Одбаяр:** -За Гуравдугаар зүйлийн 1 дэх хэсгийн "Монгол Улсад засгийн бүх эрх ард түмний мэдэлд байна. Монголын ард түмэн төрийн үйл хэрэгт шууд оролцож, мөн сонгож байгуулсан төрийн эрх барих төлөөлөгчдийн байгууллагаараа уламжлан энэхүү эрхээ эдэлнэ." гэсэн заалтыг зөрчсөн байна гэснийг хүлээн зөвшөөрч байгаа гишүүд саналаа өгөхийг хүсч байна. За энэ томъёоллыг дэмжье гэж байгаа Байнгын хорооны гишүүд

14-өөс 6.

**Д.Одбаяр:** -За Арван дөрөвдүгээр зүйлийн 1 дэх хэсгийн "Монгол Улсад хууль ёсоор оршин суугаа хүн бүр хууль, шүүхийн өмнө эрх тэгш байна." Гэсэн заалтыг зөрчсөн байна гэснийг хүлээн зөвшөөрье гэсэн томъёолол юм байна. Энийг дэмжье гэж байгаа нь

14-өөс 6.

**Д.Одбаяр:** -За дараагийнх нь Арван зургадугаар зүйлийн 9 дэх заалтын "...Төрийн байгууллагад сонгох, сонгогдох эрхтэй..." гэсэн заалтыг зөрчсөн байна гэсэн дүгнэлтийг хүлээн зөвшөөрье. Энэ санал, томъёоллыг дэмжье гэж байгаа нь. Энэ саналын томъёолол Төрийн байнгын хорооныхтой яг адилхан биз.

14-өөс 6.

**Д.Одбаяр:** -Хорин нэгдүгээр зүйлийн 2 дахь хэсгийн "Улсын Их Хурлын гишүүнийг Монгол Улсын сонгуулийн эрх бүхий иргэд нийтээрээ, чөлөөтэй, шууд сонгох эрхийн үндсэн дээр саналаа нууцаар гаргаж...сонгоно." гэсэн заалтыг зөрчсөн байна гэсэн дүгнэлтийг хүлээн зөвшөөрье гэж байгаа үүнийг дэмжье гэж байгаа гишүүд

14-өөс 6.

**Д.Одбаяр:** -Гурав. 49.1.6 дахь заалтад "тойрог бүрээр гаргасан 49.1.5-д заасан "В" жагсаалтад орсон, энэ хуулийн 48.2, 48.5-д заасны дагуу Улсын Их Хурлын гишүүнээр сонгогдсонд тооцогдоогүй нэр дэвшигчдийг нам, эвсэл бүрээр нь, "В" жагсаалт дахь авсан саналын хувиар нь дараалалд оруулах ба тэдгээр нэр дэвшигчдийн дараа..." гэж заасан нь Үндсэн хуулийн Нэгдүгээр зүйлийн 2 дахь хэсгийн холбогдох заалтыг зөрчсөн байна гэсэн дүгнэлтийг хүлээн зөвшөөрье. За энэ томъёоллыг дэмжье гэж байгаа

14-өөс 7.

**Д.Одбаяр:** -Гуравдугаар зүйлийн 1 дэх хэсгийн "Монгол Улсад засгийн бүх эрх ард түмний мэдэлд байна. Монголын ард түмэн төрийн үйл хэрэгт шууд оролцож, мөн сонгож байгуулсан төрийн эрх барих төлөөлөгчдийн байгууллагаараа уламжлан энэхүү эрхээ эдэлнэ." Гэсэн заалтыг зөрчсөн байна гэсэн дүгнэлтийг хүлээн зөвшөөрье. За энэ томъёоллыг дэмжье гэж байгаа Байнгын хорооны гишүүд

14-өөс 4, 14-өөс 5.

**Д.Одбаяр:** -Арван дөрөвдүгээр зүйлийн 1 дэх хэсгийн "Монгол Улсад хууль ёсоор оршин суугаа хүн бүр хууль, шүүхийн өмнө эрх тэгш байна." Гэсэн томъёоллоор санал хураалгах гэж байна. Энэ саналыг дэмжье гэсэн

14-өөс 6.

**Д.Одбаяр:** -Дөрөв. Арван зургадугаар зүйлийн 9 дэх заалтын "...Төрийн байгууллагад сонгох, сонгогдох эрхтэй..." гэсэн заалтыг зөрчсөн байна гэдгийг хүлээн зөвшөөрч байгаа энэ томъёоллыг дэмжье гэж байгаа.

Төрийн байгууллагад сонгох, сонгогдох эрхтэй..." гэсэн заалтыг зөрчсөн байна дүгнэлт. Энэ дүгнэлтийг хүлээн зөвшөөрье гэж

14-өөс 7.

**Д.Одбаяр:** -Хорин нэгдүгээр зүйлийн 2 дахь хэсгийн "Улсын Их Хурлын гишүүнийг Монгол Улсын сонгуулийн эрх бүхий иргэд нийтээрээ, чөлөөтэй, шууд сонгох эрхийн үндсэн дээр саналаа нууцаар гаргаж...сонгоно." гэсэн заалтыг зөрчсөн байна гэсэн дүгнэлт гаргасан юм байна. За энэ дүгнэлтийг бас хүлээн зөвшөөрье өө дэмжье гэдэг

14-өөс 6.

**Д.Одбаяр:** -Ингээд санал хурааж дууслаа даа. Нэгдсэн хуралдаанд Байнгын хорооны санал дүгнэлтийг аан, эхний, ажлын алба эхний санал хураалтын дүн хэд гэж гарсан гэнэ ээ? Хулан хэл дээ. Чанга хэл,

11-ээс 6.

**Д.Одбаяр:** - За Монгол Улсын Их Хурлын сонгуулийн тухай хуулийн 4 дүгээр зүйлийн 4.9 дэх хэсэгт "...энэ хуулийн 49.1.6-д заасны дагуу гаргасан..." гэж заасан нь гэж байгаа шүү дээ нэгдүгээр томъёоллоо уншиж байгаа юм. Нэгдүгээр зүйлийн 2 дахь хэсгийн зөрчсөн байна гэдгийг хүлээн зөвшөөрөгдсөн саналын хураалтын дүн хэд гарсан вэ? Хулан,

**Ч.Сайханбилэг:** - 14-өөс 6 гэсэн

**Ч.Сайханбилэг:** Хулан

Санал өргөсөн 6.

**Ч.Сайханбилэг:** -Байнгын хорооны санал дүгнэлтийг уншуулах гишүүн дээр Гончигдорж гишүүнээр уншуулъя гэсэн саналтай байна.

**Д.Одбаяр:** -Дүгнэлтийг үү?

**Ч.Сайханбилэг:** -тийн

**Д.Одбаяр:** -Дүгнэлтийг

**Х.Тэмүүжин:** -Даргаа байж байгаарай. Даргаа

**Д.Одбаяр:** -За дүгнэлтийг Гончигдорж гишүүн.

**Х.Тэмүүжин:** -Даргаа байж байгаарай. Даргаа даргаа, тэр хэлэлцэх эсэх асуудал дээр би амжиж орж ирж амжсангүй. Нэг асуудал байгаа шүү дээ.

**Д.Одбаяр:** -Тэрийг дараа л 2 удаа ч юм уу хуралдаан амжуулчихъя.

**Х.Тэмүүжин:** -Тэгэхгүй бол 5 сарын 1-нээс нөгөө хууль чинь үйлчилнэ шүү дээ.

**Д.Одбаяр:** -Ойлгож байгаа, ойлгож байгаа.

**Х.Тэмүүжин:** -Тэгээд амжихгүй

**Д.Одбаяр:** -Таныг байхгүй учраас нөгөө ярих хүн байдаггүй.

**Х.Тэмүүжин:** -Төрийн байгуулалтын байнгын хороо бол хэлэлцчихсэн шүү дээ.

**Д.Одбаяр:** -Харин тийм байна лээ. За ингээд хэлэлцэж дууслаа. Гишүүдэд баярлалаа. Гончигдорж гишүүн танилцуулахаар болсон.

***Хуралдаан 16 цаг 35 тинутад өндөрлөв.***

Соронзон хальснаас буулгасан:

ХУРАЛДААНЫ ТЭМДЭГЛЭЛ

ХӨТЛӨГЧ М.НОМИНДУЛАМ